אלכס קלייר

אלכסנדר ג'ורג' קלייר (באנגלית: Alexander George Clare; נולד ב-14 בספטמבר 1985) הוא זמר-יוצר יהודי בריטי-ישראלי, חוזר בתשובה. אלבום הבכורה שלו, The Lateness of the Hour שוחרר בבריטניה ב-2011 בחברת איילנד רקורדס והופק על ידי מייק ספנסר (אנ') ומייג'ור לייזר. הלהיט הגדול ביותר מתוך האלבום, "Too Close" (אנ'), הגיע בשיאו למקום הרביעי במצעד הסינגלים של בריטניה ובמקום 7 במצעד הבילבורד הוט 100. השיר היה מועמד לפרס הסינגל הבריטי הטוב ביותר לשנת 2013. נולד בלונדון. מגיל צעיר האזין לג'אז, בלוז ומוזיקת נשמה, סגנונות שהיו אהובים על אביו. בנעוריו הופיע עם חומר מקורי שכתב, תוך שהוא מלווה עצמו בגיטרה בבמות פתוחות בלונדון. באמצע העשור הראשון של המאה ה-21 היה קלייר בן זוגה של איימי ויינהאוס. לאחר שנפרד ממנה החל בחזרה בתשובה ואימץ אורח חיים חרדי-מודרני. אלבום הבכורה שלו, The Lateness of the Hour יצא ב-2011 בחברת איילנד רקורדס ובהפקת חברי מייג'ור לייזר. כל השירים באלבום, למעט גרסת כיסוי של קלייר לשיר "When Doves Cry" של פרינס, היו מקוריים. האלבום לא זכה להצלחה והסינגלים מתוכו, "Up All Night" ,"Too Close" ו-"Treading Water" זכו להשמעות בודדות ברדיו (בעיקר בגרמניה ובהולנד) ולכמיליון צפיות ביוטיוב, שלא סימנו הצלחה. כיוון שאינו מופיע בשבתות וחגי ישראל, בוטלו מספר סיבובי הופעות מתוכננים של קלייר, בהם סיבוב הופעות שתוכנן עם אדל. חברת איילנד החליטה לוותר עליו וקלייר שקל ברצינות לוותר על קריירה מוזיקלית ולעבור לישראל. במרץ 2012, עת שהה בישיבת מעיינות של חב"ד בשכונת שערי חסד בירושלים, קיבל הודעה מחברת מיקרוסופט לפיה בדעת החברה לשלב את השיר "Too Close" בפרסומת לאקספלורר 9. לאחר שידור הפרסומת הגיע השיר, שהפך ללהיט, למקומות הראשונים במצעדים בגרמניה, ארצות הברית (Alternative Songs), בריטניה (Hot Rock Songs) ולמקום הרביעי במצעד הסינגלים הבריטי. כן הגיע השיר למקום ה-18 במצעד השנתי בבריטניה וה-11 במצעד השנתי בגרמניה. מספר הצפיות ביוטיוב עלה ל-151 מיליון צפיות, בספוטיפיי כמות ההשמעות עלתה ל-202 מיליון האזנות, ומאלבומו נמכרו 600 אלף עותקים. כמו כן, "Too Close" נבחר כשיר הנושא לסרט חטופה 2 של ליאם ניסן. האלבום זכה להצלחה מאוחרת, הוא הגיע למקום ה-17 במצעד האלבומים הבריטי, למקום השמיני במצעד הגרמני ולמקום ה-48 במצעד בילבורד 200 האמריקאי. קלייר הפך לידוען מבוקש הן בשל ההצלחה "בן לילה", הן בשל עברו כחברה לשעבר של איימי ויינהאוס והן בשל אורח חייו החרדי, דבר שהקנה לו את הכינוי "מתיסיהו הבריטי". באוקטובר 2014 זכה קלייר לפרס ASCAP על חיבור השיר. ב-2012 השתתף בהפקה מחודשת של מלחמת העולמות. באוגוסט 2014 ראה אור תקליטו Three Hearts, גם הוא באיילנד רקורדס. הסינגלים מתוכו היו "War Rages On" ושיר הנושא, "Three Hearts". בנובמבר 2016 ראה אור תקליטו השלישי, Tail of Lions ("זנב לאריות"). ביולי 2018 ראה אור אלבום בשם Three Days at Greenmount המכיל גרסאות אקוסטיות ("Unplugged") של שירים קודמים שלו ושירים חדשים. האלבום הוקלט במשך שלושה ימים בעיר לידס. נכון למאי 2022 קלייר ממוקם במקום ה-11 ברשימת האמנים הישראלים המושמעים ביותר בספוטיפיי עם כ-1 מיליון מאזינים חודשיים, ובמקום ה-2 ברשימת האמנים הישראלים הנעקבים ביותר בספוטיפיי עם כ-640 אלף עוקבים. קלייר מתחזק מספר חשבונות ברשתות החברתיות בהם יוטיוב, ספוטיפיי, דיזר, פייסבוק, טוויטר ואינסטגרם עם כ-1.4 מיליון עוקבים. ב11 בדצמ׳ 2023 הוציא קלייר בדיתוף פעולה עם מאט דאב את השיר "Unstoppable". ביוני 2024 הוציא סינגל חדש בשם "Run". בשנת 2012 התחתן קלייר, ולו ולאשתו שלושה ילדים. מתגורר בשכונת נחלאות בירושלים. מדיה וקבצים בנושא אלכס קלייר בוויקישיתוף אתר האינטרנט הרשמי של אלכס קלייר (באנגלית) אלכס קלייר, ברשת החברתית פייסבוק אלכס קלייר, ברשת החברתית אקס (טוויטר) אלכס קלייר, ברשת החברתית אינסטגרם אלכס קלייר, סרטונים בערוץ היוטיוב אלכס קלייר, במסד הנתונים הקולנועיים IMDb (באנגלית) אלכס קלייר, באתר אפל מיוזיק (באנגלית) אלכס קלייר, באתר ספוטיפיי אלכס קלייר, באתר סאונדקלאוד (באנגלית) אלכס קלייר, באתר Last.fm (באנגלית) אלכס קלייר, באתר AllMusic (באנגלית) אלכס קלייר, באתר MusicBrainz (באנגלית) אלכס קלייר, באתר דיזר אלכס קלייר, באתר Yandex.Music (ברוסית) אלכס קלייר, באתר Discogs (באנגלית) אלכס קלייר, באתר Songkick (באנגלית) אלכס קלייר, באתר Genius אלכס קלייר, באתר בילבורד (באנגלית) צביקה קליין, אלכס קלייר הוא כבר לא רק האקס של איימי ויינהאוס, באתר nrg‏, 7 ביוני 2013 צביקה קליין, ‏כוכב עולה: תלמיד הישיבה האלמוני קורע את במות העולם, בעיתון מקור ראשון, 10 באפריל 2019 פרופיל, הגארדיאן, 3 בדצמבר 2010 Amy Winehouse's ex, Alex Clare, hits the big time Alex Clare Talks Hit Single, "Too Close" (And the Commercial That Made It Famous) כאן 88, ריאיון עם הזמר והיוצר אלכס קלייר, סרטון באתר יוטיוב האיש שאמר 'לא' להופעה עם אדל: הזמר הבינלאומי שלומד בישיבה בירושלים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:58) האיש שאמר 'לא' להופעה עם אדל: הזמר הבינלאומי שלומד בישיבה בירושלים, כאן חדשות - תאגיד השידור הישראלי, באתר יוטיוב צביקה קליין, אלכס קלייר הוא כבר לא רק האקס של איימי ויינהאוס, מקור ראשון, 7 ביוני 2013 The Web Comes to Life With New Internet Explorer Ad Featuring Singer Alex Clare הקליפ הועלה פעמיים לערוץ הרשמי של קלייר: האחד, באיכות SD עם 85 מיליון צפיות והשני, באיכות HD עם 66 מיליון צפיות (נכון ליוני 2023) Co-writers Alex Clare and Jim Duguid, Bastille's Dan Smith and Universal Music Publishing Honored in London אתר פרויקט Jeff Wayne's Musical Version of The War of the Worlds – The New Generation alex-clare on channeling his move to jerusalem and becoming a father into his new album tail of lions Clive Morgan, ‏Alex Clare performs song Three Hearts from album Three Days in Greenmount, The Telegraph, 16 July 2018 Matt Dubb | מאט דאב (2023-12-10), MŪNTII [AKA Matt Dubb] feat. Alex Clare - Unstoppable (Official Music Video), נבדק ב-2024-07-17 יאיר טוקר, הכוכב הבינלאומי החרדי בסינגל קלי.., באתר כיכר השבת, ‏2024-06-02 מצוין בכתבת הווידאו